Trelis/gawiki huggingface dataset:
An Bhablóin. Ba chathair-staid sa Mheaspatáim ársa í an Bhablóin (Sean-Ghréigis:Βαβυλών, ón Acáidis: "Babili", "Babilla") agus tá a hiarsmaí le fáil in Al Hillah, Cúige Babil, an Iaráic, sa lá atá inniu ann agus thart ar 85 ciliméadar (55 míle) ó dheas de Bhagdad. 
Níl ach mullóg nó tell fágtha anois den chathair bhunaidh ársa, foirgnimh briste déanta as láibe-bríce agus a smionagair spréite ar mhachaire thorthúil na Measpatáime idir aibhneacha an Tígris agus na hEofraite. 
Stair.
Tógadh an chathair féin ar an Eofrait, agus bhí sí roinnte go cothrom fud fad bruacha na habhann, agus claífoirt géara i gcomhair tuilte séasúrach na habhann a choinneáil istigh aici.
Tugann taighde stairiúil reatha le fios dúinn go raibh an Bhablóin ina baile beag ar dtús báire. Ach d'fhás sí suas ag tús an 3ú mílaois RC. Tháinig rath ar an bhaile agus bhain sí cáil pholaitiúil amach le linn tréimhse Chéad Ríshliocht na Bablóine. 
Ag éileamh go raibh sí ina chomharba ar Eireadú ársa, bhí an Bhablóin in ann Nippur a shárú mar "an chathair naofa" sa Mheaspatáim thart ar an am a chéad d'aontaigh an Rí Hamúráibí Impireacht na Bablóine, agus arís rinneadh lárionad dí idir 612-539 RC le linn an Dara Impireacht Bhablónach. 
Thosaign deoraíocht na nGiúdach sa Bhablóin timpeall 605 RC. 
Maítear gur ghabh Cíoras Mór cathair na Babalóine ar an 17 Deireadh Fómhair 539 RC. Níos déanaí, scaoil sé na Giúdaigh “saor”, tar éis dóibh 70 bliain a chaitheamh i mbraighdeanas. 
Ba cheann amháin de seacht n-iontas an domhain iad Gairdíní Léibheann na Bablóine.
Warren Beatty. Is aisteoir Meiriceánach é Warren Beatty, a rugadh ar an 30 Márta 1937.
Burt Reynolds. Is aisteoir Meiriceánach é Burt Reynolds (11 Feabhra 1936 – 6 Meán Fómhair 2018).
Gluaiseacht na hAisghairme. Ollghluaiseacht pholaitiúil Éireannach ba ea Gluaiseacht na hAisghairme le hollbhallraíocht an phobail, a bhunaigh Dónall Ó Conaill le haghaidh Acht an Aontais 1800 idir an Bhreatain agus Éire a aisghairm. 
Ba í aidhm na gluaiseachta ná Éire a thabhairt ar ais chuig an stádas bunreachtúil a bhí bainte amach go gearr-reatha ag Henry Grattan agus a thírghráthóirí sna 1780í. An uair seo áfach, bhí cabhair iomlán na gCaitliceach san áireamh, rud nach raibh ceadaithe ach i ndiaidh Achta na Fuascailte sa bhliain 1829, le tacaíocht ó na toghthóirí a bhí ceadaithe faoin Acht Leasúcháin 1832.
I ndiaidh theip na gluaiseachta ag deireadh na 1840í tháinig an ghluaiseacht Éire Óg chun tosaigh.
Ghlac iarrthóirí de chuid Ghluaiseacht na hAthghairme páirt in olltoghchán na Ríochta Aontaithe 1832 in Éirinn. 
Idir 1835 agus 1841, bhunaigh siad comhaontú leis an Páirtí Liobrálach. Bhí iarrthóirí an Reipéil, nach raibh i gcomhaontú leis na Liobrálaigh san iomaíocht sna holltoghcháin sa bhliain 1841 agus 1847.
Gene Hackman. Is aisteoir Meiriceánach é Gene Hackman, a rugadh ar an 30 Eanáir 1930.
Guth agus Tuairim. Páipéar nuachtán áitiúil ab ea Guth agus Tuairim in iarthuaisceart Dhún na nGall ó 1979 go 1984.
Kevin Costner. Is aisteoir Meiriceánach é Kevin Costner, a rugadh ar an 18 Eanáir 1955.
Harry Mulisch. Scríbhneoir Ollannach a bhí i Harry Kurt Victor Mulisch, a baisteadh ar an 27 Iúil, 1927, agus a d'éag ar an 30 Deireadh Fómhair, 2010.
Dallán Forgaill. Ardollamh agus scoláire ba ea Dallán Forgaill ("c." 530–598). Glactar leis gurb eisean a chum an saothar iomráiteach "Amra Choluim Chille" (Amhra Cholm Cille). Baisteadh é mar Eochaid Forchella agus tugadh "Dallán" air tar éis dó radharc na súl a chailleadh, rud a tharla, más fíor, de dheasca an dianstaidéir a bhí á dhéanamh aige. Rugadh é i Maigen ("Nua-Gh." Maighean), áit a dtugtar Béal Átha Conaill air anois, agus í le fáil i gContae an Chabháin ar imeall thoir de chríocha Mhasraí ("Sean-Gh.": Masraige) Mhá Shléacht. Bhain sé féin le craobh Oirialla a dtugtaí Fir Lorg orthu. 
Fuair sé bás, más fíor, nuair a chreach foghlaithe mainistir Inis Caoil i nDún na nGall. Deirtí gur baineadh an ceann de agus gur chuir Dia ar ais ar a cholainn é. Gairmeadh naomh de go luath sa 11ú haois le linn Mhaoil Sheachlainn mac Dhomhnaill (Máel Sechnaill mac Domnaill). I "Leabhar Bhaile an Mhóta" (lch 38, 26) deirtear: "Dallán hua Forgaill in fil ut .i. Dallan mac Alla meic Eirc, meic Feradaigh gan tinii ardollam Erenn gan on...".
Luaitear roinnt bheag dánta leis ach is é “Amra Choluim Chille” an ceann is mó clú díobh. Deirtí gur scríobhadh é go gearr i ndiaidh bhás Cholm Cille sa bhliain 597 de bharr a ndearna an naomh chun filí na hÉireann a chosaint ar dhibirt ag comhdháil Dhroma Ceat sa bhliain 575. Glactar leis anois nár cumadh an dán níos déanaí ná an 7ú haois. Tá sé ráite gurb é an t-aon téacs amháin a thugann fianaise dhíreach dúinn faoi conas a chuaigh Colm Cille i gcion ar mhuintir a linne. Tá an dán scríofa i bhfriotal casta léannta, agus shíl sanasánaithe an 11ú haois féin gur shaothar an-deacair é.
Lucht leictreach. Airí fisiceach damhna is ea an lucht leictreach a chuireann ar rud a bhfuil an lucht seo aige fórsa a bhrath má tá sé i ngar do dhamhna luchtaithe eile. Tá dá shórt luchta leictrigh ann---lucht deimhneach agus lucht diúltach. Bíonn fórsa éartha idir dhá chorp le luchtanna deimhneacha nó idir dhá chorp le luchtanna diúltacha, ach bíonn fórsa aomtha nó tarraingthe idir dhá chorp le luchtanna urchomhaireacha. Is é an cúlóm an t-aonad SI de lucht leictreach. Is é an leictreamaighnéadas an teoiric a chuireann síos ar na fórsaí idir coirp luchtaithe. 
Caomhnaítear an lucht leictreach---is é sin, ní féidir an méid luchta i gcóras a athrú. Is féidir áfach lucht deimhneach a chruthú má chruthaítear lucht diúltach don méid céanna in aon uain leis. Tá a airí féin ag gach buncháithnín fo-adamhach, agus tá candamú ar mhéid an luchta is féidir a bheith ag cáithnín. Tá lucht diúltach ag an leictreon, agus is é lucha a luchta ná "e"=1.602 × 10 -19 cúlóim. Tá an lucht céanna ag an bprótón, ach é a bheith deimhneach. Tá lucht ag gach aon cháithnín atá ina iolraí ar lucht an leictreoin.
Cill Bheathach. Sráidbhaile beag iascaireachta is ea Cill Bheathach. Tá sé suite i leithinis Cheann Léime i gContae an Chláir. "Kilbaha" a thugtar air i mBéarla.
Iqaluit. Is í Iqaluit (Inuktitut: ᐃᖃᓗᐃᑦ) príomhchathair Nunavut, Ceanada. Is é Iqaluit an Inuktitut le haghaidh "áit le go leor iasc". Tá an baile suite in aice le béal Abhainn Grinnell Sylvia a ritheann isteach sa chuan ainmnithe i ndiaidh Martin Frobisher, Sasanach a bhí ar thóir an Phasáiste Iarthuaiscirt sa bhliain 1576. Idir 1955 agus 1987, Frobisher's Bay a thugadh ar an lonnaíocht. 
Is í an Ionúitis an mháthairtheanga ag 45.4% de na daoine. Is é an Béarla an mháthairtheanga ag 45.4% díobh. is í an Fhraincis an mháthairtheanga ag 4.8% den phobal.
Peter Ustinov. B'aisteoir Sasanach é Peter Ustinov (a rugadh ar an 16 Aibreán 1921 agus a fuair bás ar an 28 Márta 2004).
Caracas. Is é Caracas príomhchathair Veiniséala. Sa bhliain 2011 bhí 3,272,863 duine ina gcónaí sa chathair féin.
David Niven. B'aisteoir Sasanach é David Niven (a rugadh ar an 1 Márta 1910 agus a fuair bás ar an 29 Iúil 1983). Bhuaigh sé an gradam Aisteoir is Fearr i gCoiméide nó Ceoldráma sna gradaim Golden Globe i 1954 agus an gradam Aisteoir is Fearr i nDráma i 1959.
Kylie Minogue. Amhránaí Gael-Astrálaigh í Kylie Ann Minogue (28 Bealtaine 1968 a rugadh í). Ba breitheamh í ar The Voice (An Astráil) agus The Voice UK.
Gradaim.
Tá 21 gradam buaite ag Minogue.
Honolúlú, Haváí. Is í Honolúlú príomhchathair Haváí, SAM. Tá an chathair suite i ndeisceart oileán Oahu.
Hugh Grant. Is aisteoir Sasanach é Hugh Grant (a rugadh ar an 9 Meán Fómhair 1960).
Reese Witherspoon. Is ban-aisteoir Meiriceánach í Reese Witherspoon, a rugadh ar an 22 Márta 1976.
Cluas sheachtrach. Is ionann an chluas sheachtrach agus an pinna, an concha agus an chanáil sheachtrach chloisteála. Tagann na fuaimthonnta tríd an duillín agus tríd an gcanáil sheachtrach chloisteála. Buaileann siad tiompán na cluaise, agus critheann sé i bpas le brú na fuaime. Cuireann seo tús le hobair na cluaise láir.
Cluas láir. Is ionann an chluas láir agus chuid den chluas idir an tiompán agus an fhuinneog ubhchruthach. Buaileann fuaimthonnta siad tiompán na cluaise, agus critheann sé i bpas le brú na fuaime. Tá trí chnámhóg sa chluas láir agus iad ceangailte lena chéile: an casúirín a ghluaiseann i dtiúin le tiompán na cluaise; an inneoin agus an stíoróipín. Tiomáineann sí seo scannán beag sa chochla, an fhuinneog ubhchruthach. Cuireann seo tús le hobair na cluaise inmheánaí.
Adonis (file). File Araibise ón tSiria é Adonis, nó Ali Ahmad Sa'id Asbar, a chaith an chuid ba mhó dá ghairmréim sa Liobáin agus san Fhrainc. Rugadh in Al Qassabin in aice le Latakia (An tSiria) é ar an 1 Eanáir 1930. Scríobh sé breis is fiche leabhar Araibise, idir fhilíocht agus chriticeoireacht liteartha, agus deirtear go bhfuil sé ar an scríbhneoir Araibise is dóchúla le Duais Nobel na Litríochta a bhaint amach, má aosaítear dó.
A Shaol.
Feirmeoir a bhí in athair Adonis, agus an mac ag obair sna páirceanna ó bhí sé ina bhrín óg. Alabhaítigh ab ea muintir Adonis, is é sin, bhí baint acu le seict bheag Shítheach nach nglacann cuid mhór de na Moslamaigh Shunnacha léi mar chuid d'Ioslam a thuilleadh. Bhí luiteamas ag athair an bhuachalla le filíocht, agus thugadh sé ar a mhac dánta a fhoghlaim de ghlanmheabhair. Thosaigh Adonis ag cumadh dánta dá chuid féin go luath, agus nuair a bhí sé seacht mbliana déag d'aois, fuair sé deis ceann acu a aithris d'Uachtarán na Siria, Shukri al-Kuwaiti. Thabhaigh sin scoláireachtaí dóibh a cheadaigh dó staidéar a dhéanamh sa mheánscoil áitiúil i Latakia, agus ina dhiaidh sin, in Ollscoil na Damaisce, áit ar bhain sé amach céim san fhealsúnacht sa bhliain 1954.
Deirtear go minic gurbh é Antun Saadeh, ceannaire Pháirtí Shóisialta Náisiúnaíoch na Siria, a bhronn an leasainm sin "Adonis" ar mo dhuine, ach ní mar sin a bhí. Le fírinne, bhí ag teip ar an bhfile a chuid scríbhinní a fhoilsiú sna hirisí Siriacha faoina ainm féin, agus sa deireadh, thosaigh sé ag síniú a chuid scríbhinní mar "Adonis", ainm a chuidigh leis a chuid ábhair a chur i gcló. Sa bhliain 1955, chaith Adonis leathbhliain i dtóin phríosúin, nuair a chuaigh géarleanúint ar bhaill an Pháirtí Shóisialta Náisiúnaíoch. I ndiaidh na príosúnachta, chuaigh Adonis ar imirce go dtí an Liobáin, áit ar bhunaigh sé iris filíochta, "Majallat Shir", in éineacht le file eile Siriach-Liobánach, Yusuf al-Khal. Bhí a lán daoine míshásta leis an scríbhneoireacht nua-aimseartha thurgnamhach a d'fheicfeá ar an iris, agus sa bhliain 1964, tháinig deireadh léi. Trí bliana ina dhiaidh sin, d'athbheoigh lucht a heagarthóireachta í, ach níor fhill Adonis ar an iris. Bhí fóraim eile ag Adonis cheana féin lena chuid scríbhneoireachta a fhoilsiú, cosúil leis an nuachtán Liobánach "Lisan al-Hal" agus, ina dhiaidh sin, iris nua filíochta a bhunaigh sé sa bhliain 1968, "Mawaqif". Ba iad an dá réalt eolais a bhí aige ina chuid scríbhneoireachta ná an náisiúnachas pan-Arabach agus spioradáltacht mhisteach Ioslam, is é sin, an Súfachas. Bhí sé ina cheannródaí don Nua-Shúfachas a chuaigh chun coitiantachta i bhfilíocht na hAraibise ó na seachtóidí ar aghaidh.
Chaith Adonis na blianta 1960-61 ag staidéar i bPáras, agus sna blianta 1970-85 bhí sé ina ollamh le litríocht na hAraibise in ollscoil na Liobáine. Sna blianta 1980-81, bhí sé ag teagasc Araibise in Ollscoil Sorbonne, Páras.
Macra na Feirme. Eagraíocht dheonach Éireannach é Macra na Feirme (giorrúchán "MnaF") atá bunaithe faoin tuath do dhaoine óga idir 17 agus 35 bliana d'aois. Stephen Cullinan, múinteoir eolaíochta faoin tuath, a bhunaigh MnaF sa bhliain 1944. Tá isteach is amach le 8,000 ball di ann. Fir iad 60% den ballraíocht agus is mná iad timpeall is 40% di.
Énrí Ó Muirgheasa. Scoláire Gaeilge, múinteoir, staraí, eagarthóir, scríbhneoir agus cigire ab ea Énrí Ó Muirgheasa (Béarla: "Henry Morris"), a rugadh sa bhliain 1874 i gContae Mhuineacháin. Ba iad Lócás agus Moya Nic an Bhaird a thuismitheoirí. D'fhreastail sé ar scoil den chéad uair i Lios Dúnáin nuair a bhí sé naoi mbliana d'aois agus d'fhan sé ansin go dtí go ndearnadh monatóir de sa bhliain 1888. Gaeilge ó dhúchas a bhí ag a mhuintir. Bhí sé ina mhac léinn i gColáiste Phádraig, Droim Conrach, Baile Átha Cliath, ó Mheán Fómhair 1899 go dtí mí Iúil 1900. Bhunaigh sé an chéad chraobh de Chonradh na Gaeilge i gContae Mhuineacháin sa bhliain 1895 i dteach scoile Lios Dúnáin. Bhí sé ina Chigire Roinne agus ina Leas-Phríomhchigire de chuid na Roinne Oideachais. Sa bhliain 1901 chuir sé aithne ar an bPiarsach den chéad uair, agus ar Henry Tempest, an clódóir i nDún Dealgan. Sa bhliain 1903, bhí sé ar dhuine de bhunaitheoirí "Chumann Staire agus Seandálaíochta Chontae Lú".
I mí Iúil 1906, phós se Eilís Ní Rathallaigh as Dún Dealgan, a bhí ag teagasc in éineacht leis i Scoil Mhaolseachlainn. Rugadh mac dóibh, Colm, an bhliain dár gcionn ach fuair sé bás nuair a bhí sé naoi mí d'aois. Cúig mhí ina dhiaidh sin, fuair a bhean Eilís féin bás. Sa bhliain 1912 phós sé arís.
Bhailigh sé agus d'fhoilsigh sé:
Faraday the Blob. Is greannán gréasáin é Faraday the Blob, cruthaithe ag Alan Ryan. Nuashonraítear é uair amháin gach seachtain.
Marino. Is bruachbhaile i dtuaisceart Bhaile Átha Cliath, Éire é Marino, sa phostcód Baile Átha Cliath 3. Is é “Marino” an t-ainm ceart, cé go bhfeictear an litriú “Muiríne” nó ”Mairíne” i nGaeilge anois is arís. Seasann sé i ngar do Fionnradharc, Cluain Tarbh agus Domhnach Cearnaigh.
Tá dhá coláistí tríú leibhéal sa cheantar: Coláiste Breisoideachais Marino agus Institiúid Oideachais Marino. 
Is é Stáisiún Bhóthair Chluain Tarbh an stáisiún DART is giorra dó. Tá rath áitiúil agus náisiúnta bainte amach ag an gcumann CLG áitiúil CLG Naomh Uinseann.
Pócar. Is fine de chluichí cártaí a roinneann rialacha gealltóireachta agus rangú láimhe de ghnáth é an pócar.
Jack Lemmon. Ba aisteoir Meiriceánach é John Uhler "Jack" Lemmon III, a rugadh ar an 8 Feabhra 1925, agus a fuair bás i gCalifornia sa bhliain 2001.
Walter Matthau. Ba aisteoir Meiriceánach é Walter Matthau, a rugadh ar an 1 Deireadh Fómhair 1920.
Elizabeth Taylor. Ba bhan-aisteoir Sasanach í Elizabeth Taylor (27 Feabhra 1932 — 23 Márta 2011). 
Saol.
Ar an 15 Márta 1964, phós Richard Burton agus Elizabeth Taylor a chéile .. don chéad uair.
Ceithre fhírinne thriathacha. Is iad na Cheithre Fhírinne Thriathacha (Sanscrait: "catvāri āryasatyāni"), a mhúin an Búda, bunús an Bhúdachas. Is iad seo na Cheithre Fhírinne Thriatacha:
Richard Burton. B'aisteoir Breathnach é Richard Burton (a rugadh ar an 10 Samhain 1925 agus a d'éag ar an 5 Lúnasa 1984). 
Ceol.
Sa bhliain 1978, cruthaigh Jeff Wayne albam ceoil don leabhar Cogadh na Reann le Richard Burton mar scéalaí.
Saol.
Ar an 15 Márta 1964, phós Richard Burton agus Elizabeth Taylor a chéile .. don chéad uair
Fadhb an oilc. Tá an t-olc ina fhadhb don smaoineamh go bhfuil aon dia ann. Dar le fadhb an oilc, bréagnaíonn an fhíric go bhfuil an t-olc ann tréithe traidisiúnta Dé. Deirtear go bhfuil Dia uilefheasach, uilechumhachtach, agus dea-mhéineach go hiomlán. Dá mba amhlaidh, áfach, bheadh sé i gcumas Dé olc a scrios, agus ní mór ná go scriosfadh sé an t-olc toisc go bhfuil sé dea-mhéineach. Ós rud é go bhfuil ann don olc, caithfear go bhfuil ceann de na trí ráiteas seo fíor:
Tugann an argóint seo le fios nach bhfuil ann do dhia atá uilechumhachtach, uilefheasach, agus dea-mhéineach ar fad. Dá mbeadh a leithéid de dia ann, ní bheadh ann don olc.
Julian Assange. Iriseoir agus gníomhaí Idirlín is ea Julian Paul Assange (a rugadh ar an 3 Iúil, 1971). Tá aithne níos fearr air mar urlabhraí agus príomheagarthóir WikiLeaks, láithreán gréasáin sceithireachta.
Saol.
Sna 1990idí, bhí sé ina mhac léinn fisice agus matamaitice agus ina ríomhchláraitheoir chomh maith. 
Sna 2000idí, bhí sé ina chónaí i dtíortha éagsúla agus dúirt sé féin ag an am nach bhfanann sé rófhada in aon áit amháin ach ar feadh seal. 
Bhí sé le feiceáil go poiblí go neamhrialta agus é ag labhairt faoi chinsireacht, saoirse an phreasa agus iriseoireacht iniúchacht; bhuaigh sé freisin trí dhuais iriseoireachta as a chuid oibre le WikiLeaks; an Economist Index on Censorship Award (2008), an Amnesty International UK Media Award (2009) agus an Sam Adams Award (2010).
WikiLeaks.
Bhunaigh Assange an láithreán gréasáin conspóideach WikiLeaks sa bhliain 2006. 
D'fhoilsigh Wikileaks ábhair a rinne cur síos ar, mar shampla: 
i measc doiciméad eile. 
Triail.
Sa bhliain 2022, bhí eiseachadadh Assange chun na Stát Aontaithe chun gur féidir é a chur ar a thriail maidir le cúiseanna coiriúla, ceadaithe ag Rúnaí Baile na Ríochta Aontaithe, Priti Patel.
Conall Gulban. Ba mhac le Niall Naoighiallach é Conall Gulban. Bhí sé ina rí ar Thír Chonaill - ba é a thug an t-ainm don cheantar sin ar a dtugtar Dún na nGall anois agus. Ba dheartháir é le hEoghan, a thug a ainm do chontae Thír Eoghain. Ba é an chéad duine uasal a bhaistigh Naomh Pádraig é.
Tagann a leasainm as Binn Ghulbain i gContae Shligigh, an áit as a d'imigh mic Néill chun Aileach a chloí. Maraíodh é ag na Masraige ag "Magh Slecht", Contae an Chabháin, sa bhliain 464. Adhlacadh é ag Naomh Caillin i bhFíonach, Contae Liatroma. Deirtear go bhfuair Eoghan bás le huaigneas nuair a chuala sé faoi bhás a dhearthár. Cuireadh Conall Gulban i bhFíonach, Contae Liatroma.
Feictear Conall mar chomrádaí Chaoilte mhic Rónáin, ar cheann de phearsana na bhFiann sa scéal Agallamh na Seanórach, a mhair go dtí ré na Críostaíochta agus a d'inis eachtraí na bhFiann agus bríonna logainmneacha do Naomh Pádraig. Rinne Caoilte amhlaidh le Conall i dTír Chonaill agus d'aimsigh taisce na bhFiann as na tuamaí meigiliteacha éagsúla a tháinig siad orthu ar a dturais.
Ba iad "Fergus Cendfota Duí" agus "Éanna Bogaine" a bheirt mhac. Glaotar Cineál Chonaill ar a shliocht. Ba de shliocht Chonaill iad Naomh Colm Cille, Clann Uí Dhochartaigh, Clann Uí Ghallchóir, Clann Uí Dhomhnaill, Clann Uí Bhaoill agus mórán clann eile.
Danu. I miotaseolaíocht na nGael, is í Danu máthairdhia Thuatha Dé Danann, ceann de na céad treibheanna a chuir faoi in Éirinn. Tá baint ar leith aici le Cúige Mumhan, áit ina thugtaí Anu uirthi. Ainmneacha eile a thugtar uirthi ná Dana, Anu agus Don i gcultúr na Breataine Bige. Sean-bhandia atá inti, bandia na n-aibhneacha, toibreacha, draíocht, rath, torthúlachta agus críonnachta. Bandia cogaidh ab ea í ar an taobh eile, cothromaíocht idir olc agus maith.
Áine. Ba bhandia Gaelach an fhlaithis, ghrá, tsaibhris agus tsamhraidh í Áine. Maítear mar Chinn Óir í ag cuid mhaith de chlanna Éireannacha.
Tá baint aici leis an ngrian agus lár an tsamhraidh, agus léirítear uaireanta í mar láir dhearg. Mar bhandia an fhlaithis, féadann sí cumhacht an rí agus a bhronnadh agus a thógáil.
Iníon Egobail (mac altrama Mhanannán mac Lir) atá inti, agus deirfiúr Aillen (ball de Tuatha Dé Danann a bhí maraithe ag Fionn mac Cumhaill).
Tá baint láidir ag Áine le Contae Luimnigh. Tá Cnoc Áine ainmnithe in ómós di, agus adhradh ann í le deasghnátha tine agus beannú na talún, chomh gairid is 1879. Cuimhnítear í sa cheantar seo mar Bhanríon na Sióg. Tá gaol aici chomh maith le háiteanna amhail is Tobar Áine, Contae Thír Eoghain; Dún Áine, Contae Lú; Lios Áine, Contae Dhoire; agus Cnoc Áine gar do Theileann, Contae Dhún na nGall.
Seanscéalta.
I luathscéalta, faightear í i dteannta le Rí leathmhiotasach na Mumhan, Ailill Aulom. Deirtear gur éithigh sé í, ach gur bhain sí a chluas ag deireadh an fhogha, agus dá bharr a bhua-ainm, "Aulom". De réir an dlí SeanGhaelaigh, níorbh fhéidir ach duine "gan smál" bheith i gceannas. Mar gheall air an gcithréim seo a d fhág Áine air, bhí sé neamhinniúil bheith ina rí. Maíonn sleachta Ailealla, na hEóganachta, gurb í Áine a sinsear.
I scéalta eile, is bean chéile Ghearóid Mhic Ghearailt, 3ú hIarla Dheas-Mhumhan í Áine. In ionad pósta chomhthoiliúil, d'éithigh sé í (bunaithe ar scéal Ailealla is léir), agus bhain sí díoltas amach á iompú ina ghé, nó á mharú, nó an dá rud. Maíonn an chlann Mhic Ghearailt go bhfuil nasc acu le hÁine; in ainneoin a mbunús Normannach, d'aithneofaí an chlann úd a bheith "Níos Gaelaí ná na Gaeil féin."
I leagan eile fós dá scéal, bean chéile nó iníon Mhanannán mhic Lir an ea í. Ceiliúradh Oíche Fhéile Eoin ina honóir. I gContae Luimnigh, cuimhnítear í ar na mallaibh mar Bhanríon na Sidhe.
Bandéithe gaolmhara.
Deirtear scaití i ndearmad gurb ionann Áine agus Danu, óir go bhfuil breac-chosúlacht idir a hainm agus Anu.
D'fhéadfadh é go bhfuil "Áine", a bhfuil cáil aici mar an sidhe is cumhachtaí na nUladh, leagan den phearsa chéanna.
Creidtear gurb í Grian, bandia, nó deirfiúr Áine, léiriú eile d'Áine, nó fiú "Macha i mbréagriocht". B'fhéidir é go raibh ról séasúrach déach-bandé ag an mbeirt acu, (amhail is Cailleach agus Brigit), ag léiriú "dhá ghrian na bliana": Áine an ghrian mhór, agus Grian an ghrian bheag.
Richard Francis Burton. Taiscéalaí, scríbhneoir, agus saighdiúir Sasanach ab ea Richard Francis Burton (19 Márta 1821 – 20 Deireadh Fómhair 1890).
Henry Morton Stanley. Iriseoir agus taiscéalaí ab ea Henry Morton Stanley. (28 Eanáir 1841 - 10 Bealtaine 1904)
Balor. Rí na bhFomhórach i miotaseolaíocht na nGael ab ea Balor Drochshúile, nó Balar agus Bolar mar a litrítear é i bhfoinsí éagsúla. Fathach a bhí ann, le súil amháin i lár a éadain agus ceann eile ar chúl a chinn. De réir an fhinscéil, mac Bhuarainech agus fear Chethleann ab ea é, agus cónaí air ar Oileán Thoraigh.
Mharaigh sé Nuada ag an Dara Cath Maighe Tuireadh le draíocht a shúile, sular maraíodh é féin ag lámha Lugh.
Noel Edmonds. Is craoltóir agus láithreoir teilifíse Sasanach é Noel Edmonds, a rugadh in Ilford, Essex sa bhliain 1948.
Bruce Forsyth. Ba chraoltóir agus láithreoir teilifíse Sasanach é Bruce Forsyth, a rugadh in Edmonton, London sa bhliain 1928. Fuair sé bás ar an 18 Lúnasa 2017.
Lee Marvin. Ba aisteoir Meiriceánach é Lee Marvin, a rugadh ar an 9 Feabhra 1924 agus a d’éag ar an 29 Lúnasa 1987.
George Kennedy. Ba aisteoir Meiriceánach é George Kennedy, a rugadh ar an 18 Feabhra 1925. Fuair sé bás ar an 18 Feabhra 2016.
Robbie Williams. Amhránaí Sasanach é Robbie Williams (13 Feabhra 1974 a rugadh é). Tá sé ina bhreitheamh ar an cúigiú sraith déag "The X Factor" sa bhliain 2018. Bhíodh sé ina bhall den ghrúpa Take That.
Marvin Gaye. Amhránaí Meiriceánach agus "rí an cheoil Soul" ab ea Marvin Pentz Gay, Jr (2 Aibreán 1939 - 1 Aibreán 1984). 
Saothar.
Ceoltóirí agóide ab ea scata de na ceoltóirí ab aitheanta le céad bliain anuas, agus Marvin Gaye ina measc, mar shampla "What’s Going On?" le Marvin Gaye.
Bhí Gaye ag impí orainn a bheith níos freagraí i dtaobh cúrsaí timpeallachta, mar shampla ‘Mercy Mercy Me (The Ecology)’. 
Dúnmharú.
Maraíodh Gaye; is é a athair féin a scaoil urchair leis. Chaith athair Marvin go holc lena bhean. Ar an 1 Aibreán 1984, bhí a thuistí ag argóint lena chéile agus chuir Marvin a ladar isteach. Chonaic an mháthair a mac ag fáil bháis os comhair a dá shúil. 
Conspóidí.
Tá úinéirí an chóipchirt den amhráin de chuid Marvin Gaye an-tugtha don dlí. 
Sa bhliain 2018, fuair giúiré amach gur sháraigh an t-amhrán 'Blurred Lines', de chuid Pharrell Williams and Robin Thicke, cóipcheart an amhráin Marvin Gaye, ‘Got to Give it Up’. 
Ach ba chás cúirte eile é a bhí go mór i mbéal an phobail. Ba iad oidhrí Ed Townsend, a chomhscríobh an t-amhrán ‘Let’s Get It On’ le Marvin Gaye, a thug cás in aghaidh Sheeran go dtí an chúirt, ar dtús sa bhliain 2016, agus arís sa bhliain 2018.
Thug Ed Sheeran fianaise gur cumadh a amhrán 'Thinking Out Loud' le linn seisiún comhoibríoch scríbhneoireachta lena chomhscríbhneoir Amy Wadge. Bhí ceoleolaí an ghearánaí ag rá go raibh na cordaí “beagnach inmhalartaithe” agus an ceoleolaí a bhí ag gníomhú do Ed Sheeran ag áitiú gur úsáideadh an seicheamh cordaí céanna i roinnt amhrán eile seachas amhrán Sheeran. Bhuaigh Sheeran na cásanna, an ceann deireanach sa bhliain 2023.
Judy Garland. Ba bhan-aisteoir Meiriceánach í Judy Garland (a rugadh ar an 10 Meitheamh 1922 agus a fuair bás i 22 Meitheamh 1969).
The X Factor. Is clár teilifíse é X Factor a tosaíodh sa Ríocht Aontaithe sa bhliain 2004. Cuireadh ar bun é sna Stáit Aontaithe ina dhiaidh sin.
Baoi. Is éard is baoi (nó bulla, pocán) ann ná cineál comhartha nó gléas atá ar snámh san fharraige nó sa loch. Go hiondúil bíonn na baoithe ar ancaire, ach de réir an chineál úsáide a bhaintear as an mbaoi, is féidir é a fhágáil ag dul le sruth freisin.